b'\n_START_ARTICLE_\nZmote dijaka Tja\xc5\xbea\n_START_PARAGRAPH_\nZmote dijaka Tja\xc5\xbea je roman Florjana Lipu\xc5\xa1a. Roman je iz\xc5\xa1el leta 1972 v Mariboru pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nRoman opisuje intimno \xc4\x8dustveno in duhovno krizo mladega Tja\xc5\xbea v utesnjenem, idejno in nacionalno razdvojenem okolju._NEWLINE_Mladeni\xc4\x8d je odrastel v te\xc5\xbekih razmerah. Njegov zapiti o\xc4\x8de je bil nekdaj drvar, ko so ga s te slu\xc5\xbebe odstavili, je postal cestni pometa\xc4\x8d. Tja\xc5\xbeeva mati je umrla v nem\xc5\xa1kem koncentracijskem tabori\xc5\xa1\xc4\x8du, ker je podpirala partizane. Tja\xc5\xbe ima te\xc5\xbeave tudi z vzgojo in \xc5\xa1olanjem v verskem zavodu, kjer \xc5\xbeelijo iz u\xc4\x8dencev napraviti popolnoma pasivne, verne ljudi brez lastne volje. Tej vzgoji se upre, zato ga izklju\xc4\x8dijo, sam pa napravi samomor. Roman je delno avtobiografski, saj opisuje tudi dogodke iz Lipu\xc5\xa1eve te\xc5\xbeke mladosti.'